'எஜமான், எஜமானன்' ஆகியவை வடசொற்களே. 'தலைவன்' என்னும் பொருளில் அச்சொற்கள் பயில்கின்றன. 'எதார்த்தம், யதார்த்தம்' என்னும் வடசொற்கள் 'உண்மை' என்ற பொருள் தரும். அவன் 'எதார்த்தமானவன்' என்றால், 'உண்மையானவன், உள்ளது உள்ளபடி உரைக்கக்கூடியவன், நடந்துகொள்பவன்' என்று பொருள். 'எதேச்சையாக நடந்துவிட்டது' என்று சொல்வோம். 'எதேச்சை' என்பதும் வடசொல்லே. 'தற்செயலாக' என்னும் பொருளில் அச்சொல்லைப் பயன்படுத்துகிறோம்.